ก่อนที่จะเปลี่ยนมาฉีดยาคุม ดิฉันเคยกินยาคุมมาก่อน ตั้งแต่เดือนมกราคม 2561 กินจนมาถึงจนถึงเดือนกรกฎาคม 2561 กินยาคุมยี่ห้อyazแบบ28เม็ด ซึ่งเม็ดสุดท้ายชนต้นเดือนกรกฎาพอดี (วันที่ 1 กรกฎา) ซึ่งประจำเดือนก็มาวันที่1ด้วยเหมือนกันค่ะ หลังจากนั้นดิฉันได้เปลี่ยนมาเป็นฉีดยาคุม ซึ่งฉีดแบบ1เดือน ฉีดในวันที่3กรกฎาคม ซึ่งก็ยังคงเป็นปจด.อยู่ หลังจากนั้นปจด.ก็หมดประมาณวันที่5กรกฎาคมค่ะ เคยอ่านจากกระทู้ต่างๆว่าถ้าฉีดภายในวันแรกหรือภายใน5วันที่เป็นปจด.ก็จะป้องกันได้ทันที ถูกต้องมั้ยคะ เมื่อวันที่ 14-17 กรกฎา ดิฉันได้มีเพศสัมพันธ์แบบไม่ได้ป้องกัน แต่หลั่งข้างนอก จะเสี่ยงต่อการตั้งครรภ์มากน้อยแค่ไหนคะ ซึ่งการฉีดครั้งต่อไป (ครั้งที่2) คุณนัดวันที่ 31 กรกฎา ปกติตอนที่กินยาคุม รอบเดือนของดิฉันจะอยู่ที่ประมาณ28วันตรงเป๊ะเลยค่ะ ปจด.ก็จะมาเม็ดสุดท้ายตรงเป๊ะตลอดทุกครั้ง เลยอยากทราบอีกว่าถ้าฉีดในวันที่3กรกฎารอบเดือนของดิฉันก็จะประมาณ28วันเหมือนกินยามั้ยคะ ตอนนี้นับวันรอให้ปจด.มาอยู่ และเครียดกลัวว่าจะเสี่ยงต่อการตั้งครรภ์ด้วยค่ะ รบกวนคุณตอบให้ครบทุกคำถามหน่อยนะคะ ขอบค่ะ
สวัสดีค่ะ หากทานยาคุมกำเนิดชนิด 28 เม็ดอยู่ เมื่อต้องการเปลี่ยนเป็นยาฉีดคุมกำเนิด โดยปกติเมื่อทานเม็ดสุดท้ายแล้ว วันต่อไปก็ให้เริ่มฉีดยาคุมกำเนิดต่อทันที ยาฉีดคุมกำเนิด จึงจะออกฤทธิ์ในการป้องกันการตั้งครรภ์ได้ต่อเนื่องต่อจากยาคุมอย่างไรก็ตาม เนื่องจากยาคุมกำเนิดยี่ห้อ Yaz 28 เป็นยาคุมกำเนิดที่มีฮอร์โมน 24 เม็ด ดังนั้น หากได้ทานยาคุมกำเนิดเม็ดที่ 28 ในวันที่ 1 ก.ค. การฉีดยาคุมกำเนิดในวันที่ 3 ก.ค. ยาฉีดคุมกำเนิดก็จะออกฤทธิ์ในการป้องกันการตั้งครรภ์อย่างต่อเนื่องได้อยู่ นอกจากนี้ หากหลังจากฉีดไปแล้ว ยังไม่ได้มีเพศสัมพันธ์ทันที แต่มีเพศสัมพันธ์ในวันที่ 14-17 ก.ค. ยาฉีดก็จะออกฤทธิ์ในการป้องกันการตั้งครรภ์ได้เต็มประสิทธิภาพแล้ว โดยจะสามารถป้องกันการตั้งครรภ์ได้มากกว่า 99% ค่ะสำหรับยาฉีดคุมกำเนิดชนิดฉีดทุก 1 เดือนนั้น จะคล้ายกับยากินคุมกำเนิด คือจะทำให้มีประจำเดือนมาทุกเดือน โดยจะมาในช่วงสัปดาห์ที่ 4 หลังจากฉีดยาไปค่ะ ทั้งนี้ วันที่ประจำเดือนมา อาจไม่จำเป็นต้องตรงกันในทุกเดือน โดยอาจต่างกัน 1-2 วันก็ได้โดยปกติแล้ว หากเป็นการเริ่มฉีดยาคุมเข็มแรก โดยที่ไม่ได้ต่อจากการกินยาคุมกำเนิด ควรฉีดภายในไม่เกิน 5 วันนับจากวันแรกที่ประจำเดือนมา แต่หากเป็นการฉีดเข็มต่อเนื่อง หรือฉีดต่อจากยาคุมกำเนิด ก็ให้ฉีดตามวันนัดที่ต้องฉีด หรือฉีดต่อทันทีหลังจากทานยาคุมเม็ดสุดท้าย โดยไม่ต้องสนว่าประจำเดือนจะมาเมื่อไหร่ค่ะ